Morte ingrata 
Pro s’onorevole Giovanni De Murtas
 (Ulassa, mese ‘e Maiu 2000)

Morte crudele, ingrata, ruza e fea
Cun compitu a occhire autorevole
D’un’orrenda sciagura ses culpevole
Ca de falsa omicida ti ses rea
Su die chi t’es bennidu in bidea
A nde leare su bravu Onorevole
Ch’in Roma, in sa cadrea consapevole,
Fit pro azudu a sa Sardigna intrea.

Giovanni fit bravissimu e leale,
De sinistra tendenza sas ideas,
Pro lottas cumbattivu in sas piassas.

Morte però su die has fattu male
Ca si sos bonos che isse nde leas
Nara sos malos proite los lassas.